इस निर्णय से छत्तीसगढ़ की जनता से कर रहे खिलवाड़
कोचियों के साथ मिलीभगत के कारण कार्रवाई करने से कर रहे परहेज: खान
छत्तीसगढ़ में पूर्ण शराबबंदी की मांग को लेकर कांग्रेसियों ने शनिवार को प्रदेश की भाजपा सरकार के खिलाफ विरोध प्रदर्शन किया। प्रदेश कांग्रेस के आहवान पर धरना प्रदर्शन कर रहे कांग्रेस कार्यकर्ताओं ने भाजपा सरकार के शराब बेचने के निर्णय का विरोध करते हुए भाजपा पर छत्तीसगढ़ की ढ़ाई करोड जनता के भविष्य को तबाह करने का आरोप लगाया।
एक अप्रैल से संपूर्ण छत्तीसगढ़ में भाजपा सरकार द्वारा शराब की ब्रिकी एवं शराब दुकानों के संचालन के निर्णय को लेकर कांग्रेस कार्यकर्ताओं ने आक्रोश जाहिर किया। एक दिवसीय धरना प्रदर्शन आंदोलन खुज्जी विधायक भोलाराम साहू, जिला कांग्रेस अध्यक्ष अलालीराम यादव एवं नगर पंचायत अध्यक्ष अनिल मानिकपुरी के नेतृत्व में हुआ। इस अवसर पर विधायक साहू, यादव एवं नगर अध्यक्ष ने भाजपा सरकार की शराब बेचने के निर्णय को छत्तीसगढ़ की गरीब जनता के भविष्य से खिलवाड़ बताया। सभा को कांग्रेस नेता उदेराम साहू, रामेन्द्र गोआर्य, गोपाल पाल, पूनाराम पटेल, रामदयाल साहू, राजेंद्र गुप्ता, डेरहा राम मेश्राम, बेनीराम साहू, रमेष खंडेलवाल आदि प्रमुख पदाधिकारियों ने निर्णय का प्रखर विरोध किया। सभा का संचालन बेनीप्रसाद साहू व आभार प्रदर्शन ब्लाॅक अध्यक्ष रमेश खंडेलवाल ने किया।
डोंगरगढ़. कांग्रेसियों ने मुख्यमंत्री डॉ. रमन सिंह के नाम ज्ञापन सौंपा।
शराब बिक्री प्रदेश के लिए उचित नहीं
राजस्व बढ़ाने कुछ भी कर रही सरकार
इस अवसर पर प्रदेश सचिव नवाज खान, युवा अध्यक्ष संदीप सिंह गहरवार, ऋषि शर्मा, वसीम खान, इंदरपाल राजा, राकेश टंडन, अभिषेक वैष्णव, हरीश भंडारी, संजय श्रीवास्तव, दशरथ सिंह, रिम्मी भाटिया, शिशुपाल भारती, सूरज कौशल, सौरभ साहू, अजय सहारे उपस्थित रहे। कांग्रेसियों ने आरोप लगाते हुए कहा कि छत्तीसगढ़ सरकार अपना राजस्व बढ़ाने के लिए कुछ भी कर रही है।
संविधान के अनुच्छेद 47 का अर्थ भी बताया
कांग्रेसी कार्यकर्ताओं ने संविधान के अनुच्छेद 47 में उल्लेख प्रावधान का विस्तार करते हुए बताया कि राज्य सरकार अपने राज्य की जनता के हितों का ख्याल रखें और जनता को पोषण आहार व बेहतर शिक्षा उपलब्ध कराकर जीवन सतर ऊंचा उठाने का प्रयास करें तथा नशे के प्रभाव की रोकथाम करें। यह जिम्मेदारी सरकार की है लेकिन सरकार तो उल्टा जनता को नशे की लत लगाने के मूड में है।
राज्यपाल के नाम तहसीलदार को ज्ञापन
कांग्रेसियों ने धरना प्रदर्शन के बाद राज्यपाल के नाम तहसीलदार को पूर्ण शराब बंदी के लिए ज्ञापन सौंपा। ज्ञापन में शराब बेचने के लिए भाजपा सरकार द्वारा शराब नीति में किए गए परिवर्तन को असंवैधानिक बताते हुए राज्यपाल से शराबबंदी की मांग की। कांग्रेस कार्यकर्ताओ ने विधायक भोलाराम साहू के नेतृत्व में ज्ञापन सौंपा।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva